ai4bharat/Pralekha huggingface dataset:
وزارتِ تعلیم
راجیہ سبھا نے آج انڈین انسٹی ٹیوٹ آف انفارمیشن ٹیکنالوجی لاز  بل 2020 منظور کردیا
اس بل کے ذریعے سورت، بھوپال، بھاگلپور، اگرتلہ اور رائے چور میں 5 پبلک پرائیویٹ شراکت داری والے پانچ آئی آئی آئی ٹیز کو قومی اہمیت کے حامل ادارے بنایا گیا ہے: وزیر تعلیم
نئی دہلی،22 ستمبر، راجیہ سبھا نے آج انڈین انسٹی ٹیوٹ آف انفارمیشن ٹیکنالوجی لاز  بل 202 منظور کرلیا ہے۔ 2014 کا انڈین انسٹی ٹیوٹ آف انفارمیشن ٹیکنالوجی ایکٹ اور 2017 کا انڈین انسٹی ٹیوٹ آف انفارمیشن ٹیکنالوجی  حکومت ہند کے خصوصی اقدامات ہیں تاکہ اطلاعاتی ٹیکنالوجی کے شعبے میں تعلیم فراہم کی جائے اور ملک کو درپیش چیلنجوں کا حل نکالا جائے۔ انڈین انسٹی ٹیوٹ آف انفارمیشن ٹیکنالوجی لاز  بل 2020 لوک سبھا نے 20 مارچ 2020 کو پاس کردیا تھا۔
مرکزی وزیر تعلیم جناب رمیش پوکھریال نشنک نے وزیر اعظم جناب نریندر مودی کا شکریہ ا دا کیا ہے جن کی قیادت میں آج راجیہ سبھا میں انڈین انسٹی ٹیوٹ آف انفارمیشن ٹیکنالوجی لاز  بل 2020 منظور کرلیا گیا۔ انھوں نے اس بل کی منظوری میں حمایت کرنے پر ایوان کے ممبران کا بھی شکریہ ادا کیا۔ جناب پوکھریال نے کہا کہ یہ بل آئی آئی آئی ٹیز کی حوصلہ افزائی کرے گا کہ وہ اطلاعات اور ٹیکنالوجی کو اپنے اختراعی اور معیاری طریقوں سے ملک میں پھیلائیں۔
انڈین انسٹی ٹیوٹ آف انفارمیشن ٹیکنالوجی لاز  بل 2020 کی منظوری سے 2014 اور 2017 کے قوانین میں ترمیم ہوجائے گی۔ بل میں سرکاری- پرائیویٹ شراکت داری میں چلنے والے سورت، بھوپال، بھاگلپور، ا گرتلہ اور رائے چور قومی اہمیت کے حامل ادارے بنایا گیا ہے۔ وزیر موصوف نے کہا کہ موجودہ 15 آئی آئی آئی ٹیز جو 2017 سے آئی آئی آئی ٹی  قانون کے تحت پہلے ہی کام کر رہے ہیں، ان مزید پانچ آئی آئی آئی ٹیز کو قانونی درجہ تصدیق کردیا گیا ہے۔
جناب پوکھریال نے نے مزید کہا کہ آئی آئی آئی ٹیز لاز  بل 2020 کے ذریعے ان اداروں کو یہ ا ختیار دیاگیا ہے کہ وہ قومی اہمیت کی حامل یونیورسٹی یا ادارے کی طرف سے جاری کی جانے والی بیچلر آف ٹیکنالوجی یا ماسٹر آف ٹیکنالوجی یا پی ایچ ڈی کی ڈگریاں دے سکتے ہیں۔ اس بل کے ذریعے اداروں کو یہ بھی اختیار ہوگا کہ وہ اطلاعاتی ٹیکنالوجی کے شعبے میں ملک کے لیے درکار تحقیقی کاموں کے سلسلے میں طلبا کو راغب کرسکیں۔
جن ریاستوں کے پانچ آئی آئی آئی ٹیز کا موجودہ ترمیمی قانون کے ذریعے احاطہ کیا گیا ہے۔ وہ ہیں گجرات ، مدھیہ پردیش ، بہار ، تریپورہ  اور کرناٹک  ان میں سے ہر ایک ادارہ ہر شخص کے لیے کھلا ہوگا اور اس میں جنس ، ذات پات، نسل، معذوری، وطن اور سماجی یا ا قتصادی پس منظر کی کوئی تفریق نہیں ہوگی۔
وزارت دفاع
آئی این ایس دروناچاریہ کو پریزیڈنٹس کلر ایوارڈکاتعارف
آئی این ایس دورناچاریہ ، بھارتی بحریہ کا بڑی توپوں کااسکول ، کو صدرجمہوریہ ہند محترمہ دروپدہ مرمو، 16مارچ ، 2023کو باوقار پریزیڈنٹس کلرایوارڈ عطاکریں گی۔ پریزیڈنٹس کلریانشان کو سب سے بڑا اعزاز سمجھاجاتاہے ، جسے سپریم کمانڈر ، صدرجمہوریہ ہند ، ملک کے لئے غیرمعمولی خدمت انجام دینے والے اپنے کسی یونٹ کو عطاکرتے ہیں ۔
آئی این ایس دروناچاریہ کو بھارتی بحریہ ، کوسٹ گارڈ اور دوست غیرملکوں کی بحری فوجوں کے عہدیداروں اورملاحوں کو توپ خانے اورمیزائل جنگ وجدل کے سبھی پہلوؤں کے بارے میں تربیت فراہم کرنے کی ذمہ داری تفویض کی گئی ہے ۔ عہدیداروں اورملاحوں کو نشانے پرہتھیاروں کو موثر طریقے سے فراہم کرنے سے متعلق تربیت پر ، آئی این ایس دروناچاریہ خاص طورپر توجہ مرکوز کرتاہے ۔ یہ سمندری جانباز تیارکرتا ہے اورانھیں پیشہ ورانہ مہارت سے لیس اور غیرمعمولی جوش وخروش اورجذبے سے سرشارکرتاہے تاکہ انھیں ہمارے طاقتور بحری جہازوں کی حفاظت کی غرض سے تعینات کیاجاسکے ۔ یہ یونٹ ، بحرہند خطے  کے کئی ملکوں کے لئے پولیس کی تنظیم سے متعلق تربیت فراہم کرنے کی غرض سے بحریہ کے مرکز اور ساگرپرہری بل کی تربیت کے لئے نوڈل مرکز بھی ہے ۔ یہ یونٹ ، بحریہ اور کوسٹ گارڈ میں رسمی تقریبات کی شق کے لئے تربیتی اتھارٹی بھی ہے ۔ آئی این ایس دروناچاریہ کو 2004میں توپ خانے اورمیزائل سے متعلق جنگ وجدل میں عمدگی کے مرکز کے طورپر نامزدبھی کیاگیاتھا۔ یہ یونٹ ، مشترکہ طورپر مل جل کر کام کرنے کے جذبے کے تحت ، انڈین اسکول آف آرٹیلری یعنی توپ خانے سے متعقل بھارتی فوج کے اسکول کے ساتھ ملحق ہے ۔ اس ادارے سے فارغ طلباء نے بہادری اورجوانمردی کے مثالی مظاہروں ، غیر متزل عزم اور کسی بھی خامی سے مبرامثالی پیشہ ورانہ مہارتوں کے ذریعہ ، جنگ اور امن کے دور میں خود کو ممتازاور بڑے مرتبے کاثابت کیاہے ۔ اس ادارے کے سابق طلباء میں ایک ایک مہاویر چکر ، کیرتی چکراور یدھ سیوامنڈل سے سرفراز اورپانچ ویرچکر سے سرفراز اورسات شوریہ چکرایوارڈ یافتگان شامل ہیں ۔
گنری اسکول بتدریج ترقی کے مراحل طے کرتے ہوئے ، بین الاقوامی شہرت کا حامل ادارہ بن گیاہے ۔ جو توپ خانے اورمیزائل سے متعلق جنگ وجدل کے سبھی پہلوؤں کے بارے میں تربیت فراہم کررہاہے ۔ قوم کے لئے گنری اسکول کی شاندار خدمت کے اعتراف میں ، آئی این ایس دروناچاریہ کو 16مارچ 2023کو پریزیڈنٹس کلر سے نوازاجارہاہے ۔ پریزیڈنٹس کلر پیش کئے جانے کی رسمی تقیب ، 1620بجے منعقد ہوگی اوربھارت کے صدرجمہوریہ اس کا معائنہ کریں گے ۔ کیرالہ کے عزت مآب ، کیرالہ کے وزیراعلیٰ ، نیول اسٹاف کے سربراہ ، فلیگ آفیسر کمانڈنگ ان چیف ، سدرن نیول کمانڈاوردیگرسینئر فوجی اورسویلین شخصیات بھی اس موقع پرموجودرہیں گی ۔ اس پریڈ کی براہ راست نشریات ، ڈی ڈی نیشنل اوربھارتی بحریہ کے یوٹیوب چینل پردوپہر تین بج کر 50منٹ سے شروع ہوں گی ۔
یو پی ایس سی
یو پی ایس سی کے ذریعے اکتوبر، 2022 میں حتمی شکل دیے گئے تقرری کے نتائج
یونین پبلک سروس کمیشن  نے اکتوبر، 2022 کے مہینے میں تقرری کے درج ذیل نتائج کو حتمی شکل دی ہے۔ تجویز کردہ امیدواروں کو ڈاک کے ذریعے انفرادی طور پر اس کی اطلاع دے دی گئی ہے۔
لنک دیکھنے کے لیے یہاں کلک کریں
وزارت خزانہ
حکومت کھلے میں رفع حاجت کے ماحول کو ختم کرنے اور اس عادت میں پائیداری لانے کے تئیں پابند عہد
مالی سال 2020-21 میں سوچھ بھارت مشن کے لیے 12,300 کروڑ روپےکا بجٹ کے ذریعے التزام
کچڑا بندوبست کے ساتھ ساتھ لیکویڈ اور گرے آبی بندوبست پر فوکس
جل جیون مشن کے لیے 3.60 لاکھ کروڑ روپے منظور
حکومت کھلے میں رفع حاجت سے پاک ماحول کو ختم کرنے اور اس عادت میں پائیداری لانے نیزکوئی اس صورت حال سے محروم نہ رہے، اس کو یقینی بنانے کے تئیں پابند عہدہے۔آج پارلیمنٹ میں 2020-21 کا مرکزی بجٹ پیش کرتے ہوئے خزانہ اور کارپوریٹ امور کی مرکزی وزیر محترمہ نرملا سیتارمن نے کہا کہ فی الحال لکویڈ اور گرے آبی بندوبست کے سلسلے میں مزید کچھ کرنے کی ضرورت ہے۔توجہ ٹھوس کچڑے کو اکٹھا کرنے اورجہاں سے اسے اکٹھا کیا جارہا ہے، وہیں پر اسے علیحدہ کرنے اور اس کی پروسیسنگ کرنے پربھی ہونی چاہیے۔ مالی سال 2020-21 میں سوچھ بھارت مشن کے لیے مجموعی طور پر 12,300 کروڑ روپے مختص کیے گئے ہیں۔
محترمہ نرملا سیتارمن نے کہا کہ جل جیون مشن کے لیے 3.60لاکھ کروڑ روپے منظور کیے گئے ہیں، جس کا مقصد سبھی کنبوں کو پائپ کے ذریعے پانی کی سپلائی کی سہولت دستیاب کرانا ہے۔محترمہ نرملا سیتارمن نے مزید کہا کہ اس اسکیم میں پانی کے مقامی وسائل میں اضافہ کرنے ، پانی کے موجودہ وسائل کو ری-چارج کرنے اور پانی جمع کرنے اور اس کے کھارے پن کو دور کرنے پر زور دیا گیا ہے۔ انہوں نے کہا کہ اس بات کی حوصلہ افزائی کی جائے گی کہ وہ شہر جن کی آبادی دس لاکھ سے زیادہ ہے، وہاں یہ ہدف رواں سال کے دوران ہی پورا ہوجائے۔ اس اسکیم کے لیے مالی سال 2020-21 کے دوران 11,500 کروڑ روپے کے وسائل دستیاب کرائے جائیں گے۔
وزارت خزانہ
سرمایہ جاتی اخراجات میں 35.4 فیصد کا زبردست اضافہ
سرمایہ جاتی اخراجات  کو 20-2019 کے مقابلے میں دوگنا سے بھی زیادہ کیا گیا
مؤثر سرمایہ جاتی اخراجات کا تخمینہ 10.68 لاکھ کروڑ روپے
گرین انفراسٹرکچر کے لئے سورین گرین بانڈس وسائل اکٹھا کرنے کا کام کریں گے
‘‘مرکزی بجٹ میں سرمایہ جاتی اخراجات میں 35.4 فیصد کا زبردست اضافہ کیا جا رہا ہے۔ رواں سال میں جہاں یہ رقم 5.54 لاکھ کروڑ روپے تھی، وہیں اِسے 23-2022 کے لئے 7.50 لاکھ کروڑ روپے کر دیا گیا ہے’’ یہ بات خزانہ اور کارپوریٹ امور کی مرکزی وزیر محترمہ نرملا سیتا رمن نےآج یہاں پارلیمنٹ میں اپنی بجٹ تقریر کے دوران کہی۔
مرکزی بجٹ 23-2022 پیش کرتے ہوئے، انہوں نے بتایا کہ اس طرح سرمایہ جاتی اخراجات 20-2019 کے سرمایہ جاتی اخراجات کے مقابلے 2.2 گنا سے زیادہ ہو گئے ہیں اور یہ 23-2022 میں جی ڈی پی کا 2.9 فیصد ہو گا۔ سرمایہ کاری کے اچھے دور میں نجی سرمایہ کاری کے لیے عوامی سرمایہ کاری کی ضرورت ہوتی ہے۔ موصوفہ نے کہا کہ نجی سرمایہ کاری کو اپنی صلاحیتوں اور معیشت کی ضروریات کے مطابق بڑھنے کے لئے ، عوامی سرمایہ کاری کو قائدانہ رول ادا کرناچاہئے اور 23-2022میں نجی سرمایہ کاری اور مانگ کو آگے بڑھانا چاہیے۔
مؤثر سرمایہ جاتی اخراجات :
محترمہ نرملا سیتا رمن نے بتایا کہ ریاستوں کو امداد دینے والے گرانٹس کے ذریعے سرمائے کے اثاثہ جات کی تخلیق کے لیے کیے گئے ا لتزامات اور سرمایہ جاتی اخراجات کی بدولت ، مرکزی حکومت کے’مؤثر سرمایہ جاتی اخراجات کا تخمینہ 23-2022 میں 10.68 لاکھ کروڑ روپے ہے، جو جی ڈی پی کا تقریباً 4.1 فیصد ہوگا۔
گرین بانڈز:
محترمہ سیتا رمن نے اعلان کیا کہ 23-2022 میں حکومت کے مجموعی بازار قرضوں کے ایک حصے کے طور پر گرین انفراسٹرکچر کے لئے وسائل اکٹھا کرنے کے مقصد سے سورین گرین بانڈز جاری کیے جائیں گے۔ آمدنی کو پبلک سیکٹر کے منصوبوں میں لگایا جائے گا، جو معیشت کی کاربن انٹینسیٹی کو کم کرنے میں مدد کرتی ہے۔
وزیر خزانہ نے روزگار کے مواقع پیدا کرنے، بڑی صنعتوں اور ایم ایس ایم ای سے تیار کردہ سامان کی مانگ میں اضافہ، پیشہ ور افراد کی خدمات اور بہتر زرعی انفراسٹرکچر کی بدولت کسانوں کی مدد کے ذریعے تیز رفتار اور پائیدار اقتصادی بحالی اور استحکام کو یقینی بنانے میں سرمایہ کاری کے کردار کو اجاگر کیا۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 203.94 کروڑ  ٹیکے لگائے جاچکے ہیں
پچھلے 24 گھنٹے میں33,87,173 ٹیکے لگائے گئے
سردست بھارت میں 1,43,384مریض زیر علاج ہیں
زیر علاج مریضوں کی شرح فی الحال 0.33 فیصد ہے
شفایابی کی شرح فی الحال98.48 فیصد ہے
گذشتہ 24 گھنٹوں کے دوران 20,958 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,33,30,442 ہوگئی ہے
گزشتہ 24 گھنٹے میں20,408 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 87.48 کروڑ ٹیسٹ کئے جاچکے ہیں؛ گذشتہ 24 گھنٹوں میں 4,04,399 ٹیسٹ کئے گئے
جل شکتی وزارت
کین-بیٹوا لنک پروجیکٹ کی اسٹیئرنگ کمیٹی کا دوسرا اجلاس
کین-بیتوا لنک پروجیکٹ  کی اسٹیئرنگ کمیٹی کی دوسری میٹنگ آج وگیان بھون، نئی دہلی میں سکریٹری، ڈی او ڈبلیو آر، آر ڈی اور جی آر، وزارت جل شکتی کی صدارت میں منعقد ہوئی۔ میٹنگ میں مدھیہ پردیش اور اتر پردیش دونوں ریاستوں کے نمائندوں اور مختلف مرکزی وزارتوں اور نیتی آیوگ کے عہدیداروں نے شرکت کی۔
سکریٹری، ڈی او ڈبلیو آر، آر ڈی اور جی آر، ایم او جے ایس نے اپنے ابتدائی کلمات میں اس بات پر زور دیا کہ کین-بیتوا لنک پروجیکٹ جو کہ بنڈیل کھنڈ خطے کی آبی سلامتی اور سماجی و اقتصادی ترقی کے لیے اہم ہے، کو جدید ترین ٹیکنالوجیز کا استعمال کرتے ہوئے پراجیکٹ سے متاثرہ لوگوں کے آر اینڈ آر کا صحیح طریقے سے خیال رکھ کر اور خطے کے تحفظ، خاص طور پر پنا ٹائیگر ریزرو کی زمین کی تزئین پر منحصر نسلوں کے اقسام کے بارے میں جاننے کے ذریعہ مقررہ وقت میں لاگو کیا جانا چاہیے۔
میٹنگ کے دوران ایجنڈا کے مختلف آئٹمز پر غور کیا گیا جس میں پہلی میٹنگ کے دوران کیے گئے فیصلوں، سال 23- 2022 کے لیے ورک پلان، پراجیکٹ مینجمنٹ کنسلٹنسی کی مصروفیت، زمین کے حصول اور متاثرہ دیہات کے آر اینڈ آر، کین- بیٹوا لنک پروجیکٹ اتھارٹی کے دفاتر کے قیام، وائلڈ لائف انسٹی ٹیوٹ آف انڈیا کے ذریعہ گریٹر پنا کے لیے تیار کردہ مربوط لینڈ اسکیپ مینجمنٹ پلان کا نفاذ، کے بی ایل پی اے کے مالی اختیارات، کیے گئے اخراجات پر ریاست کو باز ادائیگی وغیرہ کا احاطہ کیا گیا۔
کے بی ایل پی کے لیے ایک ٹیکنیکل ایڈوائزری گروپ تشکیل دینے کی بھی تجویز دی گئی جو اتھارٹی کو مختلف منصوبہ بندی اور تکنیکی معاملات کا جائزہ لے کر مشورہ دے گی۔ ایک آر اینڈ آر کمیٹی کے قیام کی تجویز دی گئی جو شفاف اور وقت مقررہ کے طریقے سے آر اینڈ آر پلان کے نفاذ کی نگرانی کرے گی۔ پراجیکٹ کے لینڈ اسکیپ مینجمنٹ پلان  اور انوائرمنٹ مینجمنٹ پلان  پر عمل درآمد کے لیے ایک گریٹر پنا لینڈ اسکیپ کونسل تشکیل دینے کی بھی تجویز پیش کی گئی۔
اسٹیل کی وزارت
این ایم ڈی سی نا تراشیدہ ہیرے کی نیلامی میں اُبھر کر سامنے آیا
نیشنل منرل ڈیولپمنٹ کارپوریشن لمیٹڈ  ، ملک کی سب سے بڑی لوہے کی پیداوار کرنے والی کمپنی نے، جووزارت اسٹیل کے تحت ایک سی پی ایس ای ہے، ریاست مدھیہ پردیش میں واقع اپنی پنا ڈائمنڈ کی کانوں میں تیار کیے گئے کھردرے ہیروں کی فروخت کے لیے ایک ای نیلامی کا انعقاد کیا۔ ای نیلامی کاسورت، ممبئی اور پنا کے ہیروں کے تاجروں کی طرف سے استقبال کیا گیا۔ تقریباً 8337 قیراط کے کھردرے ہیرے، جو دسمبر 20 سے پہلے تیار کیے گئے تھے، نیلامی میں پیش کیے گئے تھے اور تقریباً 100 فیصد مقدار کے لئے کامیاب ہونے والی بولیاں موصول ہوئی تھیں۔
ماجھگاؤں پنا میں قائم این ڈی ایم سی کا ڈائمنڈ مائننگ پروجیکٹ ملک کی واحد مشینوں کے استعمال والی ہیرے کی کان ہے۔ یہ پروجیکٹ لوہا پروسیس کرنے والے پلانٹ کی سہولیات سے آراستہ ہے جس میں ہیوی میڈیا سیپریشن یونٹ، ہیرے کی علیحدگی کے لیے ایکس رے سارٹر اور اس سے پیدا ہونے والے کچرے کا بندوبست کرنے کے لئے ڈسپوزل سسٹم شامل ہے۔
جناب سمیت دیب، سی ایم ڈی، این ایم ڈی سی نے کہا، ‘‘این ایم ڈی سی اب چھ دہائیوں سے کان کنی کے شعبے سے وابستہ ہے۔ جدید ترین ٹیکنالوجی اور بے مثال تجربے کے ساتھ، کمپنی ایک ایسا ادارہ بن گیا ہے جو ماحولیاتی تحفظ اور کانوں کے آس پاس کے لوگوں کے تحفظ کو متوازن کرتی ہے اور ملک کے لیے پیداواری صلاحیت میں اضافہ کرتی ہے۔ ہمیں حال ہی میں سورت میں کی گئی ہیروں کی نیلامی میں زبردست ردعمل ملا جہاں پیش کردہ مقدار کے تقریباً 100فیصد کو ہیروں کے سوداگروں کی طرف سے بولیاں موصول ہوئی ۔ این ایم ڈی سی کے پاس مدھیہ پردیش کے پنا میں ہیرے کی کان ہے۔ یہ ریاست ہندوستان کی واحد ریاست ہے جو ہمارے ملک کے ہیروں کے کل وسائل کا 90فیصد حصہ رکھتی ہے۔ سالانہ 84,000 کیرٹس کی پیداواری صلاحیت کے ساتھ ریاست میں این ایم ڈی سی کی موجودگی ملک کی بڑھتی ہوئی معیشت کے تئیں اس کے پختہ عزم کو ظاہر کرتی ہے۔
وزارت دفاع
مشرقی بحری کما ن میں یوم جمہوریہ کی پریڈ
نئی دہلی،27؍جنوری، آج 26 جنوری 2020 کو آئی این ایس سرکارس نے مشرقی بحری کمان  پریڈ گراؤنڈ میں یوم جمہوریہ کے موقع پر ایک رسمی پریڈ کا انعقاد کیا گیا۔ وائس ایڈمرل اتل کمار جین پی وی ایس ایم، اے وی ایس ایم، وی ایس ایم فلیگ آفیسر کمانڈنگ انچیف ، ای این سی نے 50 نفری مسلح دستے کی سلامی لی اور اس کا معائنہ کیا اور بعد میں تمام جہازوں، آبدوز کشتیوں اور اداروں ، دفاعی سکیورٹی کور اور بحری کیڈٹ کور  سے شرکت کرنے والے بحریہ کے اہلکاروں پر مشتمل پلٹنوں کا معائنہ کیا۔ ای این سی کے چیف آف اسٹاف وائس ایڈمرل ایس این گور مڑے پریڈ کے کنڈکٹنگ آفیسر تھے اور کمانڈر ابھیشیک یادو پریڈ کمانڈر ۔ ناظرین میں فوج کے اہلکاروں اور ان کے اہل خانہ کے علاوہ بڑی تعداد میں سابق فوجیوں اور ایس سی سی کیڈٹس کے والدین شامل تھے۔
کمانڈر انچیف نے 71 ویں یوم جمہوریہ کے موقع پر تمام حاضرین کو مبارک باد دی اور پریڈ میں شرکت کرنے والے فوجیوں کی بہترین کارکردگی کے لئے ان کی ستائش کی۔ اس موقع پر خطاب کرتے ہوئے وائس ایڈمرل اتل کمار جین نے سبھی کو یا د دلا یا کہ 1950 میں آج ہی کے دن ہندوستانی آئین اختیار کرنے پر ہندوستان خود مختار جمہوریہ بنا تھا اور انہوں نے یہ بھی یا د دلا یا کہ ڈاکٹر بابا صاحب امبیڈکر کی قیادت میں آئین کے معماروں نے کس طرح دنیا بھر سے بہترین طریقوں کا انتخاب کیا اور ہمارے لئے دنیا کا بہترین آئین فراہم کرایا۔ انہوں نے کہا کہ ہم سبھی اپنے بنیادی حقوق سے واقفیت رکھتے ہیں، اس کے باوجود یہ بھی اتنا ہی اہم ہے کہ ہم آئین میں بتائی گئی اپنی بنیادی ذمہ داریوں کو بھی پورا کریں۔ انہوں نے سبھی سے اپیل کی کہ وہ ملک کے مفاد کی حفاظت کے لئے ان بنیادی ذمہ داریوں کو پورا کریں۔ انہوں نے ڈسپلن کو یقینی بنانے اور فرائض کی بہتر طریقے سے انجام دہی کے لئے مسلح دستوں کے اہلکاروں پر بنیادی حقوق کے سلسلے میں جو پابندیاں عائد ہیں ان کا بھی ذکر کیا۔
مشرقی سمندر میں تمام چیلنجوں کو پورا کرنے کے لئے تیز رفتار کارروائیاں کرنے اور مشن پر مبنی واقعات کے دوران شاندار پرفیشنلزم کا مظاہرہ کرنے کے لئے ای این سی کی یونٹوں کی تعریف کرتے ہوئے وائس ایڈ مرل اتل کمار جین نے خطے میں سکیورٹی کی نازک صورت حال کا بھی پریڈ میں شامل مرد وخواتین سے ذکر کیا اور تمام حاضرین سے اپیل کی کہ وہ کبھی کبھی غافل نہ ہوں اور حفاظت کے معاملے میں کوئی سمجھوتہ نہ کریں۔ انہوں نے مادی تحفظ اور اطلاعات سے متعلق تحفظ کی اہمیت پر زور دیتے ہوئے کہا کہ تحفظ ہر ایک شخص کی بنیادی ذمہ داری ہے۔
یوم جمہوریہ کی تقریبات کے ایک حصے کے طور پر وشاکھاپٹنم میں تمام بحری جہا زوں پر مختلف اشارتی جھنڈے لگائے گئے۔ یہ جھنڈے جہازوں کے درمیانی ستون کے ساتھ ساتھ سامنے اور پیچھے کے حصے والے کھمبوں پر بھی لگائے گئے۔
۔۔۔۔۔۔۔۔۔۔۔۔۔۔۔۔۔۔

U-370
(Visitor Counter : 74
امور داخلہ کی وزارت
سیف سٹی پروجیکٹ
نئی دہلی،24 مارچ،2021 /بھارت کے آئین کی ساتویں فہرست کے مطابق پولیس اور سرکاری حکم حکومت کے معاملات ہیں۔ ریاستیں اور مرکز کے زیر انتظام علاقے بنیادی طور پر اپنی قانون نافذ کرنے والی ایجسنیوں کے ذریعے جرائم کی روک تھام ، ان کا پتہ لگانے ، ان کی تفتیس کرنے اور سزا دینے کی ذمہ دار ہیں۔ تاہم حکومت کی طرف سے خواتین کی حفاظت کے لیے بہت سے اقدامات کے طور پر وزارت داخلہ نے آٹھ شہروں  میں نربھے فنڈ اسکیم کے تحت سیف سٹی پروجیکٹوں کی منظوری دی ہے۔ ان پروجیکٹوں میں خواتین کے خلاف زیادہ امکانی جرائم والے علاقوں کی نشاندہی اور بنیادی ڈھانچے ، ٹکنالجی کے استعمال اور بیداری پروگرام کے ذریعے سماج میں صلاحیت سازی سمیت مختلف عناصر کا استعمال شامل ہے۔ اس پروجیکٹ پر عمل درآمد کا ریاستی سطح کی اعلیٰ کمیٹی لگاتار جائزہ لیتی رہی ہے۔ وزارت میں خصوصی تفصیلات نہیں رکھی جاتی، تاہم وزارت کی طرف سے ہر سال جاری کیے گئے فنڈز کی تفصیلات جو پروجیکٹوں پر عمل درآمد کے لیے لیے جاتے ہیں ، مندجہ ذیل ہیں :
|
|
شہر
|
|
جاری کیے گئے فنڈز 
|
|
2018-19
|
|
2019-20
|
|
2020-21
|
|
ممبئی
|
|
87.47
|
|
56.17
|
|
کوئی نہیں
|
|
کولکاتہ
|
|
47.57
|
|
8.00
|
|
کوئی نہیں
|
|
چنئی
|
|
169.37
|
|
71.41
|
|
کوئی نہیں
|
|
حیدرآباد
|
|
83.14
|
|
39.94
|
|
کوئی نہیں
|
|
احمد آباد
|
|
51.55
|
|
42.87
|
|
37.64
|
|
لکھنؤ
|
|
62.89
|
|
کوئی نہیں
|
|
26.54
|
|
دہلی
|
|
64.67
|
|
268.60
|
|
کوئی نہیں
|
|
بینگلورو
|
|
167.26
|
|
کوئی نہیں
|
|
کوئی نہیں
شہروں کے نئے بیچ کے انتخاب کے لیے کسی طریق کار کے بارے میں ابھی کوئی فیصلہ نہیں کیا گیا ہے۔
یہ جانکاری داخلی امور کے وزیر مملکت جناب جی کشن ریڈی نے راجیہ سبھا میں آج ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3019
(Visitor Counter : 141
مکانات اور شہری غریبی کے خاتمے کی وزارت
78910کروڑ روپئے مالیت کے پروجیکٹس اَمرُت کے تحت دیے گئے
97لاکھ پانی کے نل کنکشن اور 62 لاکھ سیور کے کنکشن فراہم کرائے گئے
نئی دہلی:11،فروری، 2021:ملک بھر کے 500 منتخب شہروں میں 25 جون 2015 کو شہروں کے احیاء اور تبدیلی کے لئے اٹل مشن کا آغاز کیا گیا تھا۔ یہ مشن پانی کے سپلائی، سیوریج اور گندے نالی کے بندوبست، پانی کے ڈرینیج، غیرموٹر والے شہری ٹرانسپورٹ، ہرے بھرے مقامات اور پارکوں کی ترقی کے شعبوں میں بنیادی شہری بنیادی ڈھانچے کی ترقی پر توجہ مرکوز کرتا ہے۔ یہ مشن تمام مشن شہروں کے لئے 11 اصلاحات اور شہری بلدیاتی اداروں کے لئے صلاحیت سازی کی سرگرمیوں کا بھی تعین کیا ہے۔
اَمرُت اسکیم کی حصولیابیاں درج ذیل ہیں:
- 78910 کروڑ روپئے کی مالیت کے پروجیکٹس شروع کیے گئے۔
- 47703 کروڑ روپئے کی مالیت کے کام کیے گئے جن میں 16449 کروڑ روپئے کی مالیت کے تکمیل شدہ پروجیکٹس بھی شامل ہیں۔
- اَمرُت کے تحت دیگر اسکیموں کے ساتھ ساتھ 97 لاکھ پانی کے لئے نل کنکشن دیے گئے جبکہ 62 لاکھ گھروں میں سیور کے کنکشن دیے گئے۔
- 6000 ایم ایل ڈی کے نشانے میں سے 1090 ایم ایل ڈی  کی صلاحیت کے سیویج ٹریٹمنٹ پلانٹس  تیار کیے گئے ہیں۔
- 2804 مقامات کے نشانے میں سے 1563 پانی کے جماؤ کے مقامات ختم کیے گئے۔
- 3500 ایکڑ ہریالی کے مقامات / پارک تعمیر کیے گئے۔
- 80 لاکھ اسٹریٹ لائٹوں کو کفایتی توانائی کے حامل ایل ای ڈی لائٹس کے ساتھ بدلے گئے، اس طرح سے 176 کلو واٹ یومیہ بجلی کی بچت ہوئی اور سالانہ 14.07 لاکھ ٹن کاربن اخراج کی کمی ہوئی۔
- 444 اَمرُت شہروں سمیت 2205 شہروں میں آن لائن بلڈنگ پرمیشن سسٹم  اپنایا گیا۔
یہ اطلاع آج لوک سبھا میں مکانات اور شہری اُمور کے وزیر مملکت  جناب ہردیپ سنگھ پوری نے ایک سوال کے تحریری جواب میں فراہم کی۔
-----------------------
ش ح۔م ع۔ ع ن
U NO:1521
(Visitor Counter : 153
خوراک کی ڈبہ بندی کی صنعتوں کی وزارت
ملک میں ایگرو پروسیسنگ کلسٹرز اور میگا فوڈ پارکس
خوراک کی ڈبہ بندی کی صنعتوں کی وزارت  ملک میں ایگرو پروسیسنگ کلسٹرز کے قیام کی حوصلہ افزائی کے لیے پردھان منتری کسان سمپدا یوجنا  اسکیم کے تحت ایگرو پروسیسنگ کلسٹرز کے لیے انفراسٹرکچر تیار کرنے کے منصوبے پر عمل پیرا ہے۔اس اسکیم کے تحت، پروسیسنگ/ تحفظ کے بنیادی ڈھانچے جیسے کولڈ اسٹوریج، پری کولنگ چیمبر، پختہ کرنے والے چیمبر، آئی کیو ایف، خصوصی پیکیجنگ، فوڈ ٹیسٹنگ لیبارٹری، صفائی/ درجہ بندی/ چھنٹائی اور پیکنگ کی سہولیات، بھاپ تیار کرنے والے بوائلر، گوداموں وغیرہ کو ان منصوبوں کے تحت قائم کی جانے والی فوڈ پروسیسنگ اکائیوں کے حصے کے طور پر تیار کیا جارہا ہے۔ اسکیم میں عام علاقوں میں اہل منصوبے کی لاگت کے 35 فیصد مالی امداد اور شمال مشرقی ریاستوں  اور مشکل پہنچ والے علاقوں جیسے ہمالیائی ریاستوں/یو ٹی ، ریاستی طور پر نامزد آئی ڈی ٹی پی علاقوں، جزائر اور ایس سی/ایس ٹی کاروباری افراد کو اہل منصوبے کی لاگت کے 50 فیصد مالی امداد پر غور کیا جا رہا ہے جو ہر پروجیکٹ کے لیے زیادہ سے زیادہ 10 کروڑ روپے کے ساتھ مشروط ہے۔ اب تک وزارت نے اسکیم کے تحت 56 منصوبوں کو منظوری دی ہے۔
اس کے علاوہ، ایم او ایف پی آئی میگا فوڈ پارکس  کی ترقی کے لیے ایک الگ اسکیم نافذ کررہی ہے۔ اب تک، ایم او ایف پی آئی نے 37 ایم ایف پیز کی منظوری دی ہے اور ملک میں 2 ایم ایف پی کے لیے اصولی منظوری دی ہے۔
بہار میں، ایم او ایف پی آئی نے اے پی سی اسکیم کے تحت بہار کے بیگوسرائے ضلع میں ایک منصوبہ اور ایم ایف پی اسکیم کے تحت بہار کے کھگڑیہ ضلع میں ایک منصوبے کو منظوری دی ہے۔ تاہم، بہار کے مغربی چمپارن اور اورنگ آباد اضلاع میں اس وزارت کی جانب سے کسی بھی زرعی پروسیسنگ کلسٹر یا میگا فوڈ پارک منصوبے کی منظوری نہیں دی گئی ہے۔
مختلف ریاستوں/یو ٹی میں منظور شدہ ایگرو پروسیسنگ کلسٹر منصوبوں کی ریاست کے مطابق تعداد:
|
|
نمبر شمار
|
|
ریاست/یو ٹی
|
|
منظور شدہ منصوبوں کی تعداد
|
|
1
|
|
آندھر پردیش
|
|
2
|
|
2
|
|
آسام
|
|
3
|
|
3
|
|
بہار
|
|
1
|
|
4
|
|
چھتیس گڑھ
|
|
2
|
|
5
|
|
گوا
|
|
0
|
|
6
|
|
گجرات
|
|
5
|
|
7
|
|
ہریانہ
|
|
2
|
|
8
|
|
ہماچل پردیش
|
|
1
|
|
9
|
|
جموں و کشمیر
|
|
1
|
|
10
|
|
جھارکھنڈ
|
|
0
|
|
11
|
|
کرناٹک
|
|
4
|
|
12
|
|
کیرالا
|
|
2
|
|
13
|
|
مدھیہ پردیش
|
|
4
|
|
14
|
|
مہاراشٹر
|
|
9
|
|
15
|
|
اڑیسہ
|
|
0
|
|
16
|
|
پنجاب
|
|
3
|
|
17
|
|
راجستھان
|
|
0
|
|
18
|
|
تمل ناڈو
|
|
10
|
|
19
|
|
تلنگانہ
|
|
1
|
|
20
|
|
اتر پردیش
|
|
3
|
|
21
|
|
اتراکھنڈ
|
|
1
|
|
22
|
|
مغربی بنگال
|
|
0
|
|
23
|
|
اروناچل پردیش
|
|
0
|
|
24
|
|
منی پور
|
|
0
|
|
25
|
|
میگھالیہ
|
|
1
|
|
26
|
|
میزورم
|
|
0
|
|
27
|
|
ناگالینڈ
|
|
0
|
|
28
|
|
تریپورہ
|
|
0
|
|
29
|
|
سکم
|
|
0
|
|
30
|
|
انڈمان و نیکوبار جزائر
|
|
0
|
|
31
|
|
چندی گڑھ
|
|
0
|
|
32
|
|
دادر اور نگر حویلی و دمن اور دیپ
|
|
1
|
|
33
|
|
دہلی
|
|
0
|
|
34
|
|
لکشدیپ
|
|
0
|
|
35
|
|
پانڈیچیری
|
|
0
|
|
36
|
|
لداخ
|
|
0
|
|
|
|
کل
|
|
56
خوراک کی ڈبہ بندی کی صنعتوں کے وزیر مملکت جناب رامیشور تیلی نے آج لوک سبھا میں ایک تحریری جواب میں یہ معلومات فراہم کی۔
وزیراعظم کا دفتر
وزیر اعظم نے مشہور صنعت کار جناب راہل بجاج کی رحلت پر رنج و غم کا اظہار کیا
نئی دہلی، 12 فروری 2022:
وزیر اعظم جناب نریندر مودی نے مشہور صنعت کار جناب راہل بجاج کی رحلت پر گہرے رنج و غم کا اظہار کیا ہے۔
ایک ٹوئیٹ میں، وزیر اعظم نے کہا؛
’’جناب راہل بجاج جی کو تجارت و صنعت کی دنیا میں ان کے غیر معمولی تعاون کے لیے یاد کیا جائے گا۔ کاروبار کے علاوہ، وہ کمیونٹی خدمات کو لے کر پرجوش تھے اور ایک خوش گفتار شخصیت کے مالک تھے۔ ان کی رحلت پر غمگین ہو۔ ان کے کنبہ اور دوستوں کے تئیں تعزیت کا اظہار کرتا ہوں۔ اوم شانتی ‘‘
وزیراعظم کا دفتر
وزیراعظم، شہید دیوس کے موقع پر کولکاتا میں وکٹوریہ میموریل ہال میں بپلوبی بھارت گیلری کا افتتاح کریں گے
گیلری ، جدو جہد آزادی میں انقلابیوں کی حصہ رسدی کی عکاسی کرتی ہے
یہ اُن واقعات کا جامع منظر نامہ فراہم کرتی ہے، جو 1947 تک ہوتے رہے
شہید دیوس کے موقع پر ، وزیراعظم جنا ب نریندر مودی ، ویڈیو کانفرنسنگ کے ذریعہ 23 مارچ کو شام 6 بجے کولکاتا کے وکٹوریہ میموریل ہال میں بپلو بی بھارت گیلری کا افتتاح کریں گے۔ وزیراعظم اس تقریب کے دوران اجتماع سے خطاب بھی کریں گے۔
یہ گیلری جد و جہد آزادی میں باغیوں کی حصہ رسدی اور برطانوی سامراج کے خلاف اُن کی مسلح جدو جہد کی عکاسی کرتی ہے۔ اس پہلو کو جد وجہد آزادی کے اصل دھارے کے بیانیہ میں اس کا جائز مقام نہیں دیا گیا۔ اس نئی گیلری کا مقصد، ان واقعات کا ایک جامع تناظر فراہم کرنا ہے، جو 1947 تک جاری رہے، نیز یہ انقلابیوں کے ذریعہ ادا کردہ اہم رول کو اجاگر کرتی ہے۔
بپلو بی بھارت گیلری ، اُس سیاسی اور انٹلیکچول پس منظر کی عکاسی کرتی ہے، جس سے انقلابی تحریک شروع ہوئی تھی۔ یہ انقلابی تحریک کے آغاز ، انقلابی لیڈروں کے ذریعہ اہم ایسوسی ایشنوں کی تشکیل ، تحریک کا پھیلاؤ ، انڈین نیشنل آرمی کی تشکیل ، نیول میوٹنی کی حصہ رسدی کا مکمل منظر نامہ پیش کرتی ہے۔